Karl Peiker

Karl Johannes Peiker (4. veebruar 1905 Sootaga vald, Tartumaa – 6. jaanuar 1943 Ussollagi vangilaager, Solikamsk, Molotovi oblast, Vene NFSV) oli eesti jurist ja ühistegelane.

Hariduskäik
Ta lõpetas 1924. aastal Hugo Treffneri Gümnaasiumi. Aastatel 1924–1928 õppis ta Tartu Ülikoolis õigusteadust (lõpetas juristina) ja aastatel 1928–1931 kuulas sama teaduskonna majandusosakonna kursust. Akadeemiliselt oli ta korporatsiooni Rotalia liige.

Töökäik
Töötas aastatel 1928–1931 ühistegevuse alal revident-instruktori ja sekretärina. Septembrist 1932 kuni oktoobrini 1933 oli ta Põllutöökoja õigusnõuandja. Aastatel 1932–1936 oli vandeadvokaat Otto Tiefi abi. 

Hiljem oli ta sekretär ja juriskonsult Eesti Ühistegelises Liidus ning kirjastusühingu Uus Eesti juhatuses, alates 1936. aastast ka Võiekspordi juhatuse liige."Nimetati "võiekspordi juhtivad organid". Ühistegelised Uudised nr 17, 24. aprill 1936. Lk 3 Oli aastatel 1936–1938 vandeadvokaat Alfred Maureri abi, 1938. aastast ise vandeadvokaat Tallinnas.

Määrati 5. juulil 1940 majandusminister Juhan Nihtigi abiks."Karl Peiker majandusministri abiks". Postimees nr 179, 6. juuli 1940. Lk 3

Tegevus Kaitseliidus
Kuulus Kaitseliidu Tallinna Maleva Sadama malevkonda.Kaitseliidu Tallinna Maleva Teated nr 35, 30. oktoober 1930. Lk 1

Arreteerimine ja surm
Arreteeriti NKVD poolt 20. juunil 1941, mõisteti erinõupidamisel 18. novembril 1942 (§58-2, §58-6 lg 1, §58-11; Nõukogudevastase organisatsiooni liige) surma ja hukati 6. jaanuaril 1943.

Viited

Välislingid
Album Academicum Universitatis Tartuensis 1918–1944
Eesti kommunismiohvrid 1940–1991
Kenotaaf Tallinna Rahumäe kalmistul

Kategooria:Eesti advokaadid
Kategooria:Eesti ühistegelased
Kategooria:Eesti majandustegelased
Kategooria:Ühistegevuskoja liikmed
Kategooria:Kaitseliidu Tallinna maleva liikmed
Kategooria:põllutöökoja ametiisikud
Kategooria:Tartu Ülikooli õigusteaduskonna vilistlased
Kategooria:Korporatsioon Rotalia liikmed
Kategooria:Hugo Treffneri Gümnaasiumi vilistlased
Kategooria:Eesti represseeritud isikud
Kategooria:Sündinud 1905
Kategooria:Surnud 1943